స్క్రీన్‌షాట్ తో డబ్బులు కొట్టేసి.. భలేగా దొరికాడు...!
- Sep 29, 2020 , 13:25:57
రామ్‌గఢ్ : ఎదుటివాళ్లను మోసం చేసి సంబర పడ్డాడు... అంతలోనే బుక్కాయాడు. పాత ఆన్‌లైన్ చెల్లింపునకు సంబంధించిన స్క్రీన్‌షాట్‌ను చూపించి ఓ యువకుడు షాపు యజమానిని బురిడీకొట్టించేందుకు యత్నించిన వైనమిది. ఎంతకీ తన ఖాతాలో డబ్బులు రాకపోవడంతో సదరు యజమాని పోలీసులను ఆశ్రయించి మాయగాడు ఆటకట్టించాడు. జార్ఖండ్‌లోని రామ్‌గఢ్‌లో ఈ ఘటన చోటుచేసుకుంది. నిందితుడిని 32 ఏండ్ల ఇషాన్ కుమార్ గిరిగా గుర్తించినట్టు రామ్‌గఢ్ జిల్లా ఎస్పీ ప్రభాత్ కుమార్ వెల్లడించారు. ఆదివారం సాయంత్రం నగరంలోని ఛట్టీ బజార్‌లో ఓ షాపింగ్ కాంప్లెక్స్‌లో అతడిని అరెస్ట్ చేసినట్టు తెలిపారు.
కాగా అతడితో పాటు ఉన్న మరికొందరు అక్కడి నుంచి పారిపోయారు. గతంలో చెల్లించిన ఓ పేమెంట్‌ను గిరి స్క్రీన్‌షాట్ తీసి దాచుకున్నాడనీ... తాజాగా మళ్లీ అదే రిసిప్ట్‌ను ప్రూఫ్‌గా చూపించి డబ్బులు కట్టినట్టు దుకాణాదారుడికి చూపించాడని పోలీసులు తెలిపారు. కాగా గిరిధ్ జిల్లాలో ఇదే తరహాలో మోసాలకు పాల్పడుతున్న పప్పూమండల్ అనే సైబర్ నేరగాడిని కూడా పోలీసులు అరెస్ట్ చేశారు. పప్పూ ఇంటిని తనిఖీ చేసిన పోలీసులు అత్యాధునిక వసతులతో ఇంద్రభవనంలా ఉన్న అతడి నివాసాన్ని చూసి షాక్ అయ్యారు. ఇంట్లో సోదాలు నిర్వహించి లక్షలాది రూపాయల చెల్లింపులకు సంబంధించిన పలు పాస్ పుస్తకాలను స్వాధీనం చేసుకున్నారు.
screenshat thoo dabbulu kottesi.. bhalegaa dorikaadu...!
- Sep 29, 2020 , 13:25:57
ramegad : edutivaallanu mosam chesi sambara paddaadu... antalone bukkayadu. paata anline chellimpunaku sambandhinchina screenshatsinu chuupinchi oo yuvakudu shapu yajamanini buridikottinchenduka yatninchina vainamidi. entakee tana khaataalo dabbulu rakapovadamto sadaru yajamani poliisulanu aasrayinchi mayagadu aatakattinchaadu. jaarkhandilooni ramegadhamlo ee ghatana chotuchesukundi. ninditudini 32 endla ishan kumar giriga gurtinchinattu ramegad jilla espy prabhat kumar velladinchaaru. aadivaaram saayantram nagaramloni chhattii bajarelo oo shopping complexello atadini arest chesinattu telipaaru.
kaga atadito paatu unna marikondaru akkadi nunchi paaripoyaaru. gatamlo chellinchina oo paementinu giri screenshat teesi dachukunnadanii... taajaagaa malli adhe risiptenu proofga chuupinchi dabbulu kattinattu dukaanaadaarudiki chuupimchaadani poliisulu telipaaru. kaga giridh jillaalo ide tarahaalo mosalaku paalpadutunna pappoomandal ane saibar neragaadini kuudaa poliisulu arest chesaru. pappuu intini tanikhee chesina poliisulu atyaadhunika vasatulato indrabhavanamla unna atadi nivaasaanni chusi shak ayyaru. intlo sodaalu nirvahinchi lakshalaadi roopaayala chellimpulaku sambandhinchina palu pas pustakaalanu swaadheenam chesukunnaru.